L 176/104 Den Europæiske Unions Tidende 30.6.2006 KOMMISSIONEN KOMMISSIONENS BESLUTNING af 12. april 2006 om en procedure i henhold til EF-traktatens artikel 81 (Sag COMP/B-1/38.348 — Repsol CPP) (meddelt under nummer K(2006) 1548) (Kun den spanske udgave er autentisk) (EØS-relevant tekst) (2006/446/EF) Den 12. april 2006 vedtog Kommissionen en beslutning i medfør af artikel 9, stk. 1, i Rådets forordning (EF) nr. 1/2003 (7). En ikke-fortrolig udgave af hele beslutningen på det autentiske sprog samt på Kommissionens arbejdssprog kan ses på webstedet for Generaldirektoratet for Konkurrence: http://ec.europa.eufcomm/competition/antitrust/cases/index/by nr 76.html4i38 348 (1) Beslutningen er rettet til Repsol Comercial de Productos Petroliferos, der har forretningssted i Madrid i Spanien (herefter benævnt »Repsol CPP«), og som tilhører oliekoncernen Repsol-YPF. Proceduren vedrører levering af brændstof til tankstationer i Spanien og Repsol CPP's indgåelse af langfristede eksklusivaftaler med tankstationer. I sin indledende vurdering fandt Kommissionen, at konkurrence- klausulerne i de af Repsol CPP anmeldte aftaler, navnlig aftalerne af DODO-typen (?), bygningsejertypen og brugshavertypen, vækker betænkeligheder i lyset af EF-traktatens artikel 81, da de kan være stærkt medvirkende til at afskærme det spanske marked for detailsalg af brændstoffer. (2) Kommissionen finder, at de tilsagn, Repsol CPP har tilbudt, er tilstrækkelige til at løse de påviste konkurrenceproblemer. Repsol CPP har givet tilsagn om navnlig at tilbyde de pågældende tankstationer et konkret økonomisk incitament til at opsige eksisterende langsigtede forsyningsaftaler og om at afstå fra at indgå andre langsigtede eksklusivaftaler. Repsol CPP tilbyder desuden at afstå fra at købe uafhængige tankstationer af DODO-typen, der ikke leverer brændstof. Som følge heraf vil engros- leveringen til en lang række tankstationer blive åben for konkurrence. (3) På baggrund af tilsagnene, der er gjort bindende for Repsol CCP, finder Kommissionen ikke længere nogen grund til at gribe ind. (4) Det Rådgivende Udvalg for Kartel- og Monopolspørgsmål afgav en positiv udtalelse den 27. marts 2006. (1) EFT L 1 af 4.1.2003, s. 1. Ændret ved forordning (EF) nr. 411/2004 (EUT L 68 af 8.3.2004, s. 1). (?) DODO = Distributor Owned, Distributor Operated.